༈ གསུམ་པ་སྤྱན་རས་གཟིགས་ཁ་སརྤ་ཎིའི་སྒྲུབ་ཐབས་ནི། པཾ་ཡིག་ལས་སྣ་ཚོགས་ཆུ་སྐྱེས་ཀྱི་སྟེང་དུ། ཨཾ་ལས་
ཟླ་བའི་གདན་ལ་ཧྲཱིཿདཀར་པོ་འོད་ཀྱི་ཚོགས་ནམ་མཁའ་གང་བའི་རང་བཞིན་ཅན་ཡོངས་སུ་གྱུར་
པ་ལས། ཟེའུ་འབྲུ་སྡོང་པོས་བརྒྱན་པའི་ཆུ་སྐྱེས་དཀར་པོ་ཧྲཱིཿས་མཚན་པ་ཡོངས་སུ་གྱུར་པ་ལས་
རང་ཉིད་བཅོམ་ལྡན་འདས་ཁ་སརྤ་ཎི་བསིལ་ཟེར་བྱེ་བའི་འོད་ལས་རབ་ཏུ་དཀར་བ་རལ་
པའི་ཅོད་པན་ཅན་འོད་དཔག་ཏུ་མེད་པས་མཚན་པ། སེམས་སྐྱིལ་གྱིས་བཞུགས་པ་དར་དང་རིན་
པོ་ཆེའི་རྒྱན་གྱིས་བརྒྱན་པ། བརྒྱད་གཉིས་ལོན་པའི་ན་ཚོད་ཅན་ཞལ་འཛུམ་པ། ཕྱག་གཡོན་
སྡོང་བུ་དང་བཅས་པའི་ཆུ་སྐྱེས་དང༌། གཡས་མཆོག་སྦྱིན་གྱི་རྩེ་མོ་ནས་བདུད་རྩིའི་རྒྱུན་འཛག་
41

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
པར་སྲེད་ཅན་ཁ་དོག་གནག་ཅིང་ལྟོ་བ་ཆེ་ལ་རིད་པ་ཁབ་ཀྱི་ཁ་ཅན་རྣམས་ཁ་སྟེང་དུ་གདང་བའི་
ཁར་འབབ་པས་ཚིམ་པར་མཛད་པའི་སྙིང་རྗེའི་ངང་ཚུལ་དང་སྒེག་པའི་ཉམས་ཅན། ཤིན་ཏུ་ཞི་
བ་གྲུ་འཛིན་གྱི་རི་ལ་བཞུགས་པ། དེའི་མདུན་དུ་སྒྲོལ་མ་ལྗང་གུ། གཡོན་ཨུཏྤལ་དང་གཡས་
མཆོག་སྦྱིན།
གཡས་སུ་ནོར་བཟང་གཞོན་ནུ་གསེར་མདོག་གཡས་ཐལ་མོ་འདུད་ཅིང་གཡོན་པོ་
ཏི། རྒྱབ་ཏུ་ཁྲོ་གཉེར་ཅན་སེར་མོ་ཕྱག་བཞིའི་གཡས་གཉིས་ཕྱག་འཚལ་བའི་ཚུལ་དང་བགྲང་
ཕྲེང་། གཡོན་གཉིས་དབྱུག་གུ་རྩེ་གསུམ་པ་དང་སྤྱི་བླུགས་འཛིན་པ། གཡོན་དུ་རྟ་མགྲིན་གཡས་
ཕྱག་འཚལ་བའི་ཚུལ་དང་གཡོན་དབྱུག་པ་ཐོགས་པ། ཞི་བ་གཉིས་དར་དང་རིིན་པོ་ཆེས་བརྒྱན་
པ་ཞི་བའི་ཚུལ་ཅན། ཁྲོ་བོ་གཉིས་ཁྲོ་ཚུལ་ཆ་ལུགས་ཐམས་ཅད་ཡོངས་སུ་རྫོགས་པ། འཁོར
བཞི་པོ་གཙོ་བོའི་ཞལ་ལ་བལྟ་བ། གཙོ་འཁོར་ཐམས་ཅད་ཀྱི་སྤྱི་བོར་ཨོཾ་དཀར་པོ། མགྲིན་པར་
ཨཱཿདམར་པོ། སྙིང་ཁར་ཧཱུྃ་ནག་པོའི་མཚན་པར་བསམ། སྒྲུབ་ཐབས་ཡན་ལག་གཞན་ཐམས་ཅད་ནི་རྡོ་རྗེ་གདན་པ་བཞིན་
ལ། བཟླ་བྱའི་སྔགས་ནི། ཨོཾ་ཧྲཱིཿསྭ་ཧ། ཨོཾ་ཧྲཱིཿསྭཱ་ཧཱ། ཞེས་སོ། ཁ་སརཿ་ཎིའི་སྒྲུབ་ཐབས་སློབ་དཔོན་བློ་གྲོས་ཞབས་ཀྱིས་སོ།། །།
42

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
5